**Zmluva o dielo č. MAGTSXXXXXX**

uzavretá podľa § 536 a nasl. zákona č. 513/1991 Zb. Obchodný zákonník v znení neskorších predpisov

(ďalej len ako „**zmluva**")

medzi

**Hlavné mesto Slovenskej republiky Bratislava**

sídlo: Primaciálne nám. 1, 814 99 Bratislava

IČO: 00 603 481

DIČ: 2020372596

banka: Československá obchodná banka, a.s.

č. účtu v tvare IBAN: SK37 7500 0000 0000 2582 9413

zastúpenie: .............................................., v zmysle Podpisového poriadku účinného v čase podpísania tejto zmluvy

(ďalej len ako „**objednávateľ**)

a

........................................................

sídlo: .............................................

zápis v registri: .............................................

IČO: .............................................

DIČ: .............................................

banka: .............................................

č. účtu v tvare IBAN: .............................................

zastúpenie: .............................................

(ďalej len ako „**zhotoviteľ**“)

(objednávateľ a zhotoviteľ spolu ďalej len ako „**zmluvné strany**“ a samostatne aj ako „**zmluvná strana**“)

**Preambula**

Táto zmluva sa uzatvára ako výsledok verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**ZVO**“) na predmet zákazky s názvom „Klimatizácia kancelárskych priestorov administratívnej budovy Sedlárska 4 v Bratislave“ v Úradnom vestníku EÚ zo dňa XX.XX.2022 pod značkou 2022/S XX-XXX.

Zmluvné strany berú na vedomie, že objednávateľ podľa § 11 ods. 1 ZVO nesmie uzavrieť zmluvu s uchádzačom alebo uchádzačmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

Zhotoviteľ prehlasuje, že je a počas celého trvania zmluvy ostane zapísaný v registri partnerov verejného sektora v súlade s § 11 ZVO.

Zhotoviteľ zodpovedá a zaväzuje sa zabezpečiť, aby každý jeho subdodávateľ, ktorý sa podieľa na plnení zmluvy a má povinnosť zapisovať sa do registra partnerov verejného sektora, bol počas celého trvania zmluvy zapísaný v registri partnerov verejného sektora v zmysle § 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov, ak sa na neho povinnosť zápisu vzťahuje.

**Článok I**

**Predmet zmluvy**

* 1. Zhotoviteľ sa zaväzuje vykonať pre objednávateľa a na základe jeho písomných objednávok na vlastnú zodpovednosť, v rozsahu a za podmienok dohodnutých v tejto zmluve dielo: Klimatizácia kancelárskych priestorov administratívnej budovy Sedlárska 4 v Bratislave (ďalej len „**dielo**“) a to v zmysle podmienok a požiadaviek uvedených v prílohe č. 1 „Opis predmetu zmluvy“ tejto zmluvy, vypracovanej projektovej dokumentácie uvedenej v prílohe č. 2 tejto zmluvy a v súlade s ponukou predloženou zhotoviteľom ako úspešným uchádzačom vo verejnom obstarávaní na realizáciu predmetu tejto zmluvy. Miestom vykonania diela je administratívna budova Sedlárska 4 v Bratislave.
  2. Predmetom zmluvy sú nasledujúce časti:

1. dodanie a inštalácia klimatizačných zariadení (interiérových a exteriérových jednotiek) s požadovaným chladiacim výkonom do vybraných priestorov administratívnej budovy Sedlárska 4 v Bratislave - 1NP, 3 NP, 4 NP podľa príslušnej dokumentácie, ich uvedenie do prevádzky, skúška a zaučenie obsluhy,
2. potrebné stavebné úpravy, elektroinštalačné práce (nová elektroinštalácia), vrátane materiálu a osadenie vzájomne prepojených vonkajších a vnútorných jednotiek klimatizačných zariadení a dokončovacie práce (vysprávky, maľovanie pod.) podľa pokynov objednávateľa,
3. vypracovanie a odovzdanie projektu skutočného vyhotovenia zhotoviteľom,
4. pravidelný servis a údržba klimatizačných zariadení vrátane XX (slovom: xxxxx) servisných sezónnych profylaktických prehliadok počas trvania záručnej doby.
   1. Servisné sezónne profylaktické prehliadky budú zhotoviteľom vykonané na základe čiastkových objednávok vystavených objednávateľom. Servisné sezónne prehliadky budú vykonané do 2 (slovom: dvoch) týždňov od doručenia čiastkovej objednávky zhotoviteľovi.
   2. Objednávateľ si vyhradzuje právo neobjednať jednotlivé časti predmetu zmluvy.
   3. Objednávateľ sa zaväzuje dielo prevziať a zaplatiť za zhotovené dielo dohodnutú odmenu vo výške a spôsobom podľa tejto zmluvy.
   4. Klimatizácia administratívnych priestorov bude zhotoviteľom vykonaná v súlade s vypracovanou projektovou dokumentáciou administratívnej podľa prílohy č. 2 tejto zmluvy a v súlade so zodpovedajúcimi technologickými a odbornými postupmi.
   5. Stavebné práce musia byť realizované na základe objednávateľom a zhotoviteľom odsúhlaseného harmonogramu vykonávania diela. Objednávateľ požaduje aby počas realizácie diela vykonávané práce žiadnym spôsobom nenarúšali prevádzku v budove, t.j. hlučné práce, odstávky elektriny a pod. je potrebné realizovať po pracovnej dobe po 16:00h, resp. dňoch pracovného pokoja. Zhotoviteľ je povinný harmonogram vykonania diela s konkrétnymi dátumami predložiť objednávateľovi na odsúhlasenie do 5 (slovom: piatich) pracovných dní od podpisu tejto zmluvy.
   6. Servisné sezónne profylaktické prehliadky pozostávajú z:

a) čistenie a dezinfekcia výparníka vnútornej jednotky,

b) čistenie a dezinfekcia filtrov,

c) kontrola elektroinštalácie vnútornej jednotky,

d) čistenie a dezinfekcia kondenzátora vonkajšej jednotky,

e) kontrola elektroinštalácie vonkajšej jednotky,

f) meranie odberných prúdov kompresora,

g) kontrola tlakov chladiaceho okruhu,

h) meranie odporov snímačov chladiaceho zariadenia,

j) dotiahnutie elektrických svoriek (prechodový odpor),

k) vyhotovenie protokolov o stave zariadení s nameranými hodnotami v súlade s ustanoveniami zákona č. 286/2009 z. z. o fluórovaných skleníkových plynoch a o zmene a doplnení niektorých zákonov v znení neskorších predpisov.

**Článok II**

**Preberacie konanie**

1. Zmluvné strany sa dohodli, že dielo podľa tejto zmluvy odovzdá zhotoviteľ objednávateľovi prostredníctvom preberacieho konania, výsledkom ktorého bude preberací protokol, na ktorom bude uvedené, či odovzdávané dielo má alebo nemá vady.
2. Zmluvné strany sa dohodli, že dielo bude vykonané a odovzdané najneskôr do XX (slovom: xxxxx) kalendárnych dní od doručenia objednávky zhotoviteľovi, pričom zhotoviteľ je oprávnený vyzvať objednávateľa na prevzatie diela aj v skoršom termíne.
3. Zhotoviteľ je povinný vyzvať objednávateľa na prevzatie diela aspoň 5 (slovom: päť) pracovných dní pred termínom preberacieho konania.
4. Dielo nemá vady, ak kvalitatívne a kvantitatívne zodpovedá tejto zmluve a príslušným všeobecne záväzným právnym predpisom.
5. V prípade, ak dielo počas preberacieho konania nebude mať vady, momentom odovzdania diela nadobúda objednávateľ vlastnícke právo k dielu a prechádza na objednávateľa nebezpečenstvo škody na diele.
6. V prípade, ak dielo počas preberacieho konania bude mať vady, bude táto skutočnosť uvedená v preberacom protokole.
7. V prípade, ak vady diela bránia v jeho riadnom užívaní objednávateľom, nie je objednávateľ povinný dielo prevziať. Dielo sa nepovažuje v takom prípade za odovzdané.
8. V prípade, ak vady diela nebránia v jeho riadnom užívaní objednávateľom, je objednávateľ oprávnený nie však povinný dielo prevziať a užívať ho. V prípade, ak sa objednávateľ rozhodne dielo prevziať, dielo sa považuje dňom podpísania preberacieho protokolu za odovzdané. V preberacom protokole sa v takom prípade uvedie popis vád diela a spôsob a lehota na ich odstránenie. Momentom odovzdania diela nadobúda objednávateľ vlastnícke právo k dielu a prechádza na objednávateľa nebezpečenstvo škody na diele.
9. Dielo sa považuje podpísaním za odovzdané preberacieho protokolu, v ktorom bude výslovne uvedené, že objednávateľ dielo preberá.
10. Preberací protokol je oprávnený podpísať:
11. za objednávateľa - Ing. Vladimír Zdražil, e-mail: vladimir.zdrazil@bratislava.sk, t. č.: +421 903 985 958,
12. za zhotoviteľa - .
13. Ustanovenia zmluvy o vadách diela ani práva objednávateľa vyplývajúce z vád diela nie sú týmto článkom zmluvy dotknuté.
14. Spolu s dielom je zhotoviteľ povinný odovzdať objednávateľovi všetky doklady a dokumenty potrebné k riadnemu užívaniu diela, a to najmä záručné listy a návody na obsluhu v slovenskom alebo českom jazyku, certifikáty a atesty, správy o vykonaných odborných skúškach a odborných prehliadkach, ostatné doklady súvisiace s predmetom tejto zmluvy.

**Článok III**

**Odmena a platobné podmienky**

1. Zmluvné strany sa dohodli, že zhotoviteľovi za splnenie všetkých povinností podľa tejto zmluvy prináleží odmena vo výške XXX (slovom: XXX) eur bez dane z pridanej hodnoty (ďalej len ako „**odmena**“).
2. Výška odmeny je určená v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.
3. Zmluvné strany vyhlasujú, že výška odmeny je konečná, jednostranne nemenná a sú v nej obsiahnuté všetky oprávnené náklady zhotoviteľa súvisiace s touto zmluvou vrátane primeraného zisku, prípravy všetkej dokumentácie zhotoviteľa, zabezpečenia všetkých povolení (vrátane povolení pre užívanie diela), zabezpečenia všetkých materiálov, technologických zariadení, súčiastok, dielov, cla, daní (okrem DPH), personálneho zabezpečenia, dopravy, prác, kompletačných činností, školení a akýchkoľvek iných poplatkov, ktoré bude nutné vynaložiť podľa tejto zmluvy.
4. Ak je zmluva výsledkom verejného obstarávania, odmenu je možné meniť len na základe niektorého z dôvodov uvedených v § 18 ZVO, a to len po vzájomnej dohode zmluvných strán a vždy len formou písomného dodatku k zmluve.
5. V prípade vzniku naviac prác, ktoré vyplynuli z dôvodu potreby zmeny alebo doplnenia technického riešenia v priebehu vykonávania diela, a ktorých vykonanie je potrebné na riadne dokončenie a odovzdanie diela, prípadné zmeny stavebných materiálov a dodávok alebo iných zmien vyvolaných zo strany zhotoviteľa ovplyvňujúcich odmenu, budú predmetné práce, ich rozsah a zmena odmeny prerokované, odsúhlasené a doriešené medzi objednávateľom a zhotoviteľom prostredníctvom písomného dodatku k zmluve.
6. Zmluvné strany sa dohodli, že daň z pridanej hodnoty bude k odmene účtovaná vo výške platnej v čase zdaniteľného plnenia.
7. Zmluvné strany sa dohodli, že objednávateľ neposkytuje zálohové platby ani preddavky.
8. Faktúru za vykonanie diela vo výške 100 % odmeny je zhotoviteľ oprávnený vystaviť objednávateľovi až po podpise preberacieho protokolu k dielu podľa článku II bod 9 tejto zmluvy.
9. Faktúra musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj nasledovné údaje: odvolávku na číslo zmluvy, príp. dodatku, popis diela v zmysle predmetu zmluvy, bankové spojenie. Povinnou prílohou faktúry je: každý dodací list ohľadom diela, preberací protokol, ktorý v súlade so zmluvou preukazujú dodanie, vykonanie alebo poskytnutie diela alebo ucelenej časti diela, ktoré je predmetom fakturácie tejto faktúry.
   1. Faktúra bude uhradená bezhotovostným prevodom na účet zhotoviteľa uvedený vo faktúre.
   2. Splatnosť faktúry je 30 dní odo dňa doručenia faktúry do sídla objednávateľa, pričom platí, že odmena sa považuje za uhradenú dňom odpísania finančných prostriedkov z bankového účtu objednávateľa v prospech zhotoviteľa.
   3. Ak faktúra nebude obsahovať vyššie uvedené údaje alebo povinné údaje v zmysle platných právnych predpisov a/alebo nebudú k nej priložené prílohy a/alebo nebude obsahovať správne údaje, objednávateľ je oprávnený takúto faktúru vrátiť zhotoviteľovi spolu s označením nedostatkov. V tomto prípade sa plynutie lehoty splatnosti takejto faktúry zastaví a nová lehota splatnosti začne plynúť dňom nasledujúcim po dni doručenia opravenej alebo doplnenej faktúry do sídla objednávateľa.
   4. Zmluvné strany sa dohodli, že objednávateľ je oprávnený započítať si svoju pohľadávku voči zhotoviteľovi po lehote splatnosti aj bez súhlasu zhotoviteľa oproti akejkoľvek splatnej pohľadávke zhotoviteľa voči objednávateľovi. O započítaní pohľadávky je objednávateľ povinný písomne informovať zhotoviteľa.

**Článok IV**

**Zodpovednosť za vady a záruka**

1. Zhotoviteľ zodpovedá za to, že dielo bude vykonané v súlade s podmienkami stanovenými touto zmluvou, súťažnými podkladmi, všeobecne záväznými právnymi predpismi a technickými normami a že počas záručnej doby bude mať vlastnosti, dohodnuté v tejto zmluve a v prílohách, tvoriacich jej neoddeliteľnú súčasť.
2. Zhotoviteľ zodpovedá za vady, ktoré má dielo v čase jeho odovzdania objednávateľovi. Zhotoviteľ zodpovedá za vady diela vzniknuté aj po tomto čase, ak boli spôsobené porušením jeho povinností. Zhotoviteľ zodpovedá počas záručnej doby aj za vady diela v rozsahu záruky za akosť.
3. Vadou sa rozumie akákoľvek odchýlka v kvalite, rozsahu alebo v parametroch diela, stanovených v tejto zmluve, v prílohách tvoriacich jej neoddeliteľnú súčasť, vo všeobecne záväzných právnych predpisoch a technických normách, platných v Slovenskej republike. Za vady diela sa považujú aj chýbajúce alebo neúplné doklady, ktoré je zhotoviteľ povinný podľa zmluvy odovzdať objednávateľovi spolu s dielom.
4. Zmluvné strany sa dohodli na záručnej dobe na dielo ako celok v trvaní XX (slovom: xxxxx) mesiacov. Záručná doba začína plynúť odo dňa prevzatia diela objednávateľom od zhotoviteľa ako celku bez vád podľa článku II bod 9 tejto zmluvy. V prípade oprávnenej reklamácie sa záručná doba uvedená v prvej vete tohto bodu predlžuje o čas, počas ktorého bola vada odstraňovaná.
5. Ak sa na diele vyskytnú v záručnej dobe vady, je ich objednávateľ oprávnený u zhotoviteľa reklamovať. Reklamácia musí byť vykonaná bez zbytočného odkladu po zistení vady objednávateľom, a to písomne a musí byť doručená zhotoviteľovi na adresu jeho sídla uvedenú v záhlaví tejto zmluvy alebo emailovú adresu zhotoviteľa uvedenú v článku X bod 11 tejto zmluvy. V písomnej reklamácii objednávateľ vady opíše a uvedie, ako sa prejavujú. Objednávateľ môže v písomnej reklamácii uviesť svoje požiadavky, akým spôsobom požaduje vadu odstrániť, pričom v prípade, ak objednávateľ neuvedie, akým spôsobom požaduje vadu odstrániť, môže spôsob vybavenia reklamácie stanoviť zhotoviteľ.
6. Zhotoviteľ je povinný reklamované vady odstrániť, pričom všetky náklady, ktoré zhotoviteľovi vzniknú v súvislosti s odstránením vád znáša zhotoviteľ.
7. Zhotoviteľ sa zaväzuje odstrániť reklamovanú vadu bez zbytočného odkladu, najneskôr do 3 (slovom: troch) pracovných dní od doručenia písomnej reklamácie, ak sa zmluvné strany nedohodnú v konkrétnom prípade inak. V prípade, ak zhotoviteľ neodstráni vady v lehote uvedenej v prvej vete tohto bodu alebo v lehote dohodnutej v zmysle prvej vety tohto bodu, má objednávateľ právo odstrániť tieto vady sám, alebo poveriť odstránením vád tretiu osobu. Objednávateľ je oprávnený fakturovať takto vzniknuté náklady zhotoviteľovi formou vystavenia osobitnej faktúry na zhotoviteľ a zhotoviteľovi vzniká povinnosť tieto náklady objednávateľovi uhradiť.
8. Ak objednávateľ požaduje zľavu z odmeny má objednávateľ nárok na zľavu zodpovedajúcu rozdielu medzi hodnotou, ktorú by malo dielo bez vád, a hodnotou, ktorú má dielo dodané s vadami, pričom pre určenie hodnôt je rozhodujúci čas, v ktorom sa malo dodať riadne dielo.
9. Po odstránení vád, zistených pri odovzdaní a prevzatí diela a/alebo po odstránení reklamovaných vád, pripraví zhotoviteľ záznam, ktorý potvrdia svojím podpisom zodpovední zástupcovia oboch zmluvných strán.

**Článok V**

**Náhrada škody, zmluvné pokuty a úroky z omeškania**

1. Každá zo zmluvných strán zodpovedá druhej zmluvnej strane za všetky škody, ktoré vzniknú druhej zmluvnej strane v dôsledku porušenia jej povinností vyplývajúcich z tejto zmluvy a/alebo z platných právnych predpisov.
2. V prípade omeškania zhotoviteľa s riadnym a včasným odovzdaním tovaru objednávateľovi podľa článku II bod 2 tejto zmluvy, je objednávateľ oprávnený požadovať od zhotoviteľa zaplatenie zmluvnej pokuty vo výške 150 (slovom: stopäťdesiat) eur za každý, aj začatý deň omeškania s odovzdaním diela.
3. V prípade, ak zhotoviteľ v lehote na odstránenie vady podľa článku IV bod 7 tejto zmluvy neodstráni vadu diela na svoje náklady, objednávateľ je oprávnený požadovať od zhotoviteľa zaplatenie zmluvnej pokuty vo výške 1,5 % z odmeny za každý, aj začatý deň omeškania s odstránením vady.
4. V prípade, ak zhotoviteľ poruší akékoľvek ustanovenie článku VII tejto zmluvy (ustanovenia týkajúce sa registra partnerov verejného sektora), je objednávateľ oprávnený požadovať od zhotoviteľa zaplatenie zmluvnej pokuty vo výške 1,5 % z odmeny za každé jednotlivé porušenie jeho povinností podľa v tomto bode uvedeného článku zmluvy. Objednávateľ je oprávnený požadovať od zhotoviteľa zaplatenie zmluvnej pokuty podľa tohto bodu aj v prípade, ak zhotoviteľ zabezpečí vykonanie diela svojim subdodávateľom.
5. V prípade, ak sa ktorékoľvek z vyhlásení zhotoviteľa podľa článku VIII bod 2 tejto zmluvy ukáže ako nepravdivé a objednávateľovi bude kontrolným orgánom v súlade s ustanovením § 7b zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov uložená sankcia z dôvodu prijatia služby prostredníctvom zhotoviteľom nelegálne zamestnávaných osôb, je objednávateľ oprávnený požadovať od zhotoviteľa zaplatenia zmluvnej pokuty vo výške 130 % výšky sankcie uloženej kontrolným orgánom objednávateľovi, a zároveň objednávateľovi vzniká právo na odstúpenie od tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči zhotoviteľovi aj opakovane.
6. V prípade, ak bude objednávateľovi kontrolným orgánom uložená sankcia z dôvodu porušenia akéhokoľvek právneho predpisu zhotoviteľom, je objednávateľ oprávnený požadovať od zhotoviteľa zaplatenia zmluvnej pokuty vo výške 130 % výšky sankcie uloženej kontrolným orgánom objednávateľovi, a zároveň objednávateľovi vzniká právo na odstúpenie od tejto zmluvy. Objednávateľ je oprávnený uplatniť si zmluvnú pokutu podľa predchádzajúcej vety tohto bodu voči zhotoviteľovi aj opakovane.
7. V prípade, ak zhotoviteľ poruší svoje povinnosti podľa článku VIII bod 4 tejto zmluvy, je objednávateľ oprávnený požadovať od zhotoviteľa zaplatenia zmluvnej pokuty vo výške 2 % z odmeny za každý jednotlivý prípad porušenia povinnosti.
8. V prípade, že zhotoviteľ poruší ktorúkoľvek z povinností podľa článku zmluvnú povinnosť dojednanú v článku X tejto zmluvy, je objednávateľ oprávnený požadovať od zhotoviteľa zaplatenia zmluvnej pokuty vo výške 1,5 % z odmeny za každý jednotlivý prípad porušenia povinnosti.
9. V prípade, ak objednávateľovi vznikne povinnosť uhradiť daň z pridanej hodnoty v zmysle ust. § 69b zákona č. 222/2004 Z. z. o dani z pridanej hodnoty, je objednávateľ oprávnený požadovať od zhotoviteľa zaplatenia zmluvnej pokuty vo výške 130 % výšky daňovej povinnosti, ktorá takto objednávateľovi vznikla.
10. Ak sa objednávateľ omešká s plnením svojich peňažných záväzkov voči zhotoviteľovi, zhotoviteľ je oprávnený voči objednávateľovi uplatniť úroky z omeškania z nezaplatenej sumy vo výške podľa § 369a v spojení s § 369 ods. 2 zákona č. 513/1991 Zb. Obchodný zákonník v znení neskorších predpisov a podľa § 1 ods. 1 nariadenia vlády Slovenskej republiky č. 21/2013 Z. z., ktorou sa vykonávajú niektoré ustanovenia Obchodného zákonníka v znení neskorších predpisov.
11. Ak zhotoviteľ uvedie v návrhu na plnenie kritérií, že sa osoba znevýhodnená na trhu práce / osoba so statusom dočasného útočiska bude podieľať na realizácií zákazky a pred začatím realizácie zákazky nezdokladuje jej zapojenie do plnenia zákazky, prípadne objednávateľ pri kontrole zistí, že podmienka z tohto kritéria nie je splnená, zhotoviteľ bude povinný zaplatiť verejnému obstarávateľovi pokutu v sume 3 % odmeny za každú takto uvedenú a nepoužitú osobu.
12. Akákoľvek zmluvná pokuta podľa tejto zmluvy je splatná do 15 (slovom: pätnástich) kalendárnych dní odo dňa jej uplatnenia u zhotoviteľa. Akúkoľvek zmluvnú pokutu podľa tohto článku zmluvy je objednávateľ oprávnený započítať s existujúcim alebo budúcim záväzkom voči zhotoviteľovi a to aj z iného existujúceho alebo budúceho zmluvného vzťahu.
13. Uplatnením zmluvnej pokuty u zhotoviteľa a/alebo zaplatením zmluvnej pokuty zhotoviteľom nie je dotknuté právo objednávateľa uplatňovať u zhotoviteľa v plnom rozsahu náhradu škody spôsobenú porušením povinností zo strany zhotoviteľa, na ktoré sa vzťahuje zmluvná pokuta.
14. Zaplatenie zmluvnej pokuty a/alebo náhrady škody ani uplatnenie zmluvnej pokuty a/alebo náhrady škody nezbavuje zhotoviteľa ďalej plniť povinnosť zabezpečenú zmluvnou pokutou.

**Článok VI**

**Využitie subdodávateľov**

* 1. Zhotoviteľ je povinný vykonať dielo vlastnými kapacitami. Zhotoviteľ však môže poveriť vykonaním časti diela aj iný právny subjekt, t. j. svojich subdodávateľov. Subdodávateľ musí spĺňať všetky zákonné požiadavky a to aj vo vzťahu k ZVO.
  2. Zhotoviteľ zodpovedá za riadne vykonanie diela počas celého trvania tejto zmluvy, a to bez ohľadu na to, či zhotoviteľ sám dielo vykonal, alebo využil na vykonanie diela subdodávateľov. Objednávateľ nenesie akúkoľvek zodpovednosť voči subdodávateľom zhotoviteľa.
  3. Zhotoviteľ garantuje podpisom tejto zmluvy spôsobilosť subdodávateľov na vykonanie diela podľa tejto zmluvy. Počas trvania zmluvy je zhotoviteľ oprávnený zmeniť subdodávateľa uvedeného v prílohe č. 3 k tejto zmluve (ďalej len ako „**príloha č. 3**“) výlučne na základe predchádzajúceho písomného súhlasu udeleného objednávateľom a následne uzavretého dodatku k tejto zmluve. Zoznam subdodávateľov bude tvoriť prílohu č. 3 tejto zmluvy len v prípade, ak uchádzač uvedie, že na realizácii predmetu zákazky sa budú podieľať subdodávatelia. Nový subdodávateľ musí spĺňať povinnosť zápisu v registri partnerov verejného sektora podľa príslušných ustanovení tejto zmluvy a podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len „**zákon o RPVS**“), v prípade, ak mu takáto povinnosť zo zákona o RPVS vyplýva.
  4. Objednávateľ má právo odmietnuť uzavrieť dodatok a požiadať zhotoviteľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o RPVS, v prípade, ak mu takáto povinnosť zo zákona o RPVS vyplýva, nekvalitné plnenie povinností realizované konkrétnym subdodávateľom na predchádzajúcich zákazkách, nesplnenie podmienok pre zmenu subdodávateľa atď.).
  5. Zhotoviteľ vyhlasuje, že príloha č. 3 zmluvy obsahuje aktuálne a úplné údaje v zmysle ustanovenia § 41 ods. 3, 4 a 6 ZVO účinného v čase uzavretia zmluvy. Údaje v zmysle § 41 ods. 3 ZVO sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len ako „**údaje**“).
  6. Zmenu údajov akéhokoľvek subdodávateľa je zhotoviteľ povinný bezodkladne písomne oznámiť objednávateľovi, pričom zmluvné strany sa výslovne dohodli, že na zmenu údajov nie je potrebné uzatvoriť dodatok k tejto zmluve.
  7. Porušenie povinností zhotoviteľa uvedených v tomto článku zmluvy sa považuje za podstatné porušenie tejto zmluvy.

**Článok VII**

**Register partnerov verejného sektora**

* + 1. V prípade, ak má byť podľa platných právnych predpisov (najmä podľa zákona o RPVS) zhotoviteľ a/alebo akýkoľvek z jeho subdodávateľov podľa tejto zmluvy partnerom verejného sektora, zhotoviteľ sa zaväzuje a zodpovedá za to, že bude on sám a tiež príslušní subdodávatelia počas celej doby platnosti a účinnosti tejto zmluvy zapísaní v registri partnerov verejného sektora. Za dodržiavanie tohto bodu zmluvy subdodávateľmi zodpovedá v plnom rozsahu zhotoviteľ. Porušenie povinnosti zhotoviteľa podľa tohto bodu sa považuje za podstatné porušenie tejto zmluvy. V prípade porušenia povinností podľa tohto bodu zo strany zhotoviteľa a/alebo akéhokoľvek jeho subdodávateľa má objednávateľ právo od tejto zmluvy odstúpiť.
    2. Objednávateľ má tiež právo odstúpiť od tejto zmluvy uzatvorenej so zhotoviteľom, ak tento je partnerom verejného sektora, a dôjde k výmazu zhotoviteľa ako partnera verejného sektora z registra partnerov verejného sektora.
    3. Zhotoviteľ je kedykoľvek na žiadosť objednávateľa povinný do 3 (slovom: troch) pracovných dní predložiť všetky zmluvy so subdodávateľmi zhotoviteľa, a to v každom okamihu vykonávania diela tejto zmluvy.
    4. Objednávateľ má právo prestať plniť svoje zmluvné povinnosti podľa tejto zmluvy bez toho, aby sa dostal do omeškania, ak sú splnené podmienky podľa § 15 ods. 2 zákona o RPVS.

**Článok VIII**

**Súlad s platnými právnymi predpismi**

1. Zhotoviteľ sa zaväzuje pri svojej činnosti podľa tejto zmluvy dodržiavať v plnom rozsahu všetky platné právne predpisy. Zhotoviteľ sa rovnako zaväzuje pri svojej činnosti podľa tejto zmluvy dodržiavať v plnom rozsahu všetky technické normy. Zhotoviteľ vyhlasuje, že zhotoviteľ a tiež všetci jeho zamestnanci, subdodávatelia resp. spolupracujúce osoby disponujú všetkými oprávneniami a/alebo povoleniami a/alebo certifikátmi, ktoré sú potrebné na plnenie tejto zmluvy. Zároveň sa zhotoviteľ zaväzuje zabezpečiť, aby zhotoviteľ a tiež všetci jeho zamestnanci, subdodávatelia resp. spolupracujúce osoby disponovali všetkými oprávneniami a/alebo povoleniami a/alebo certifikátmi, ktoré sú potrebné na plnenie tejto zmluvy počas celého trvania tejto zmluvy.
2. Zhotoviteľ vyhlasuje a svojím podpisom potvrdzuje, že v plnom rozsahu dodržiava a zabezpečuje dodržiavanie všetkých aplikovateľných pracovnoprávnych predpisov v oblasti nelegálneho zamestnávania (ďalej len ako „**pracovnoprávne predpisy**“), a to predovšetkým zákona č. 311/2001 Z. z. Zákonníka práce v znení neskorších predpisov a zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov. Zhotoviteľ týmto vyhlasuje, že si je plne vedomý všetkých povinností, ktoré pre neho z Pracovnoprávnych predpisov vyplývajú a zaväzuje sa ich dodržiavať počas celej doby platnosti tejto zmluvy. Zhotoviteľ sa zaväzuje najmä zamestnávať zamestnancov legálne a neporušovať tak zákaz nelegálneho zamestnávania upravený v Pracovnoprávnych predpisoch.
3. Zhotoviteľ sa zaväzuje pri svojej činnosti podľa tejto zmluvy dodržiavať v plnom rozsahu ustanovenia platných právnych predpisov týkajúce sa ochrany životného prostredia a nakladania s odpadmi, najmä ustanovenia zákona č. 543/2002 Z. z. o ochrane prírody a krajiny v platnom znení, ustanovenia zákona č. 79/2015 Z. z. o odpadoch a o zmene a doplnení niektorých zákonov v platnom znení a ustanovenia Všeobecne záväzného nariadenia hlavného mesta Slovenskej republiky Bratislavy č. 6/2020 z 25. júna 2020 v platnom znení.
4. Zhotoviteľ je povinný
5. dodržiavať príslušné ustanovenia zákona č. 286/2009 Z. z. o fluórovaných skleníkových plynoch a o zmene a doplnení niektorých zákonov v znení neskorších predpisov,
6. byť držiteľom platného certifikátu o odbornej spôsobilosti na nakladanie s fluórovanými skleníkovými plynmi, min. kategórie I. a to počas celej doby platnosti a účinnosti tejto zmluvy,
7. zrealizovať dielo a vykonať servisné sezónne profylaktické prehliadky podľa tejto zmluvy prostredníctvom odborne spôsobilých pracovníkov, ktorí sú držiteľmi platných osvedčení na prácu s chladivami v zmysle platnej legislatívy.
8. Zhotoviteľ sa zaväzuje počas celého trvania tejto zmluvy dodržiavať všetky bezpečnostné a hygienické všeobecne záväzné právne predpisy. Ďalej sa zhotoviteľ zaväzuje rešpektovať všetky povolenia týkajúce sa tejto zmluvy a všetky rozhodnutia a stanoviská orgánov a dotknutých subjektov týkajúcich sa tejto zmluvy.

**Článok IX**

**Trvanie zmluvy**

* 1. Táto zmluva sa uzatvára na dobu určitú do splnenia všetkých povinností zmluvných strán podľa tejto zmluvy.
  2. Túto zmluvu je možné ukončiť písomnou dohodou zmluvných strán, písomnou výpoveďou alebo odstúpením od zmluvy.
  3. Objednávateľ je oprávnený vypovedať túto zmluvu aj bez uvedenia dôvodu s výpovednou dobou 1 (slovom: jeden) mesiac, ktorá začína plynúť prvý deň kalendárneho mesiaca nasledujúceho po mesiaci, kedy bola výpoveď doručená zhotoviteľovi.
  4. Ktorákoľvek zmluvná strana je oprávnená od tejto zmluvy odstúpiť v prípade podstatného porušenia tejto zmluvy druhou zmluvnou stranou.
  5. Za podstatné porušenie zmluvy zhotoviteľom sa považuje najmä:

1. omeškanie zhotoviteľa s odovzdaním tovaru v lehote podľa tejto zmluvy o viac ako 7 (slovom: sedem) kalendárnych dní,
2. omeškanie zhotoviteľa s odstraňovaním vád tovaru v lehote podľa tejto zmluvy o viac ako 7 (slovom: sedem) kalendárnych dní,
3. porušenie povinnosti registrácie zhotoviteľa v zmysle zákona o RPVS, ak mu táto povinnosť vznikla,
4. porušenie ktorejkoľvek povinnosti zhotoviteľa týkajúcej sa nelegálnej práce a nelegálneho zamestnávania podľa tejto zmluvy,
5. iné porušenie tejto zmluvy zhotoviteľom, ak je to v tejto zmluve výslovne uvedené.
   1. Objednávateľ je rovnako oprávnený od tejto zmluvy odstúpiť keď dôjde:
6. k nadobudnutiu rozhodnutia príslušného súdu, ktorým súd vyhlási konkurz na majetok zhotoviteľa,
7. k nadobudnutiu právoplatnosti rozhodnutia príslušného súdu, ktorým súd zamietne návrh na vyhlásenie konkurz na majetok zhotoviteľa pre nedostatok majetku,
8. k nadobudnutiu právoplatnosti rozhodnutia príslušného súdu, ktorým súd povolí reštrukturalizáciu zhotoviteľa,
9. k zániku zhotoviteľa bez právneho nástupcu.
   1. Zhotoviteľ je oprávnený od tejto zmluvy odstúpiť, ak je objednávateľ v omeškaní s uhradením odmeny v lehote podľa tejto zmluvy o viac ako 30 (slovom: tridsať) kalendárnych dní.
   2. V prípade odstúpenia od zmluvy sa táto zmluva zrušuje od počiatku a zmluvné strany sú povinné vrátiť si všetko, čo im bolo plnené v súvislosti s touto zmluvou s výnimkou tých plnení, z povahy ktorých to je vylúčené.
   3. Odstúpenie od tejto zmluvy je účinné dňom jeho doručenia druhej zmluvnej strane.
   4. Zánikom tejto zmluvy nie sú dotknuté tie práva a povinnosti zmluvný strán, z povahy ktorých vyplýva, že majú trvať aj po skončení zmluvy najmä, nie však výlučne, zodpovednosť za škodu, zodpovednosť za vady, zmluvné pokuty.

**Článok X**

**Ďalšie práva a povinnosti zmluvných strán**

* 1. Zmluvné strany sú povinné pristupovať k plneniu svojich povinností vyplývajúcich z tejto zmluvy tak, aby predchádzali vzniku škody.
  2. Zmluvné strany sú povinné počas celého trvania tejto zmluvy poskytnúť si vzájomne všetku súčinnosť, ktorú od nich možno spravodlivo požadovať, aby bol naplnený účel tejto zmluvy.
  3. Zmluvné strany sú povinné počas celého trvania tejto zmluvy zdržať sa takého konania, ktorým by mohol byť ohrozený účel tejto zmluvy ako aj ktorým by bolo ohrozené plnenie povinností vyplývajúcich z tejto zmluvy.
  4. Zhotoviteľ je povinný pri vykonávaní diela všetky predpisy týkajúce sa bezpečnosti a ochrany zdravia pri práci, ochrany pred požiarmi a ochrany životného prostredia vrátane bezpečnosti technických zariadení tak, že bude vedieť preukázať vykonávanie prác odborne spôsobilými osobami v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z. ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za technické zariadenia. Rovnako je zhotoviteľ povinný udržiavať poriadok a čistotu na mieste vykonania diela a je povinný odstraňovať na svoje náklady odpady a nečistoty vzniknuté jeho prácami v súlade s príslušnými právnymi predpismi.
  5. Zhotoviteľ je povinný mať počas trvania tejto zmluvy uzatvorenú poistnú zmluvu týkajúcu sa poistenia zodpovednosti za škodu s minimálnou poistnou sumou vo výške 50 000 (slovom: päťdesiattisíc) eur. Zhotoviteľ je povinný predložiť objednávateľovi pri podpise tejto zmluvy kópiu potvrdenia vydaného poisťovňou, ktoré nebude staršie ako 30 (slovom: tridsať) dní. Rovnako je zhotoviteľ povinný na požiadanie objednávateľa preukázať uzatvorenie poistnej zmluvy potvrdením vydaným poisťovňou, ktoré nebude staršie ako 30 (slovom: tridsať) dní.
  6. Zhotoviteľ je povinný pri plnení povinností podľa tejto zmluvy postupovať podľa príslušných ustanovení tejto zmluvy a pokynov objednávateľa v rozsahu a spôsobom prezentovaným v procese verejného obstarávania.
  7. Zhotoviteľ je povinný pri plnení povinnosti podľa tejto zmluvy postupovať spôsobom, ktorý nepoškodzuje práva tretích strán.
  8. Zhotoviteľ nie je oprávnený bez predchádzajúceho písomného súhlasu objednávateľa započítať akékoľvek svoje pohľadávky a nároky voči objednávateľovi proti pohľadávkam a nárokom objednávateľa, ani bez predchádzajúceho písomného súhlasu objednávateľa previesť akékoľvek práva a povinnosti z tejto zmluvy na tretiu osobu.
  9. Pokiaľ nie je v tejto zmluve uvedené inak, komunikácia medzi zmluvnými stranami prebieha všetkými dostupnými komunikačnými prostriedkami, najmä, nie však výlučne, listovou zásielkou, elektronickou správou, telefonicky a osobne.
  10. Listovú zásielku je možné doručovať prostredníctvom poštového podniku alebo kuriéra na adresu zmluvnej strany uvedenú v záhlaví tejto zmluvy. Za doručenú sa považuje každá listová zásielka, ktorá:

1. bola adresátom prevzatá dňom jej prevzatia,
2. prevzatie bolo adresátom odmietnuté, dňom, kedy bolo prevzatie odmietnuté,
3. bola uložená na pobočke poštového podniku uplynutím tretieho dňa od uloženia, aj keď sa adresát s jej obsahom neoboznámil.
   1. Za prvé kontaktné osoby boli určené:
4. za objednávateľa – Ing. Vladimír Zdražil, e-mail: vladimir.zdrazil@bratislava.sk, t. č.: +421 903 985 958,
5. za zhotoviteľa –
   1. Elektronická správa sa považuje za doručenú deň nasledujúci po jej odoslaní na emailovú adresu adresáta podľa tejto zmluvy a to aj vtedy, ak sa adresát o jej obsahu nedozvedel. Uvedené neplatí, ak je odosielateľovi doručená automatická správa o nemožnosti adresáta oboznámiť sa so správou spolu s uvedením inej kontaktnej osoby.
   2. V prípade vyhlásenia mimoriadnej situácie alebo mimoriadnej udalosti v zmysle zákona č. 42/1994 Z. z. o civilnej ochrane obyvateľstva v znení neskorších predpisov, alebo v prípade vyhlásenia vojny, vojnového stavu, výnimočného alebo núdzového stavu v zmysle ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov, je možné doručovať tie písomnosti, ktoré môžu mať za následok vznik, zmenu alebo zánik práv a povinností zmluvných strán vyplývajúcich z tejto zmluvy aj prostredníctvom elektronickej schránky v zmysle zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) (ďalej len ako „**zákon o e-Governmente**“). Doručovanie písomností zaslaných prostredníctvom elektronickej schránky v zmysle zákona o e-Governmente sa riadi príslušnými ustanoveniami tohto zákona.
   3. Zmluvné strany sú povinné minimálne raz denne kontrolovať kontaktné emailové schránky.
   4. Zmluvné strany sú povinné bez zbytočného odkladu, najneskôr do 5 (slovom: piatich) kalendárnych dní od zmeny, oznámiť si navzájom akúkoľvek zmenu kontaktných údajov. Takéto oznámenie je účinné jeho doručením.

**Článok XI**

**Spoločné a záverečné ustanovenia**

* 1. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia v Centrálnom registri v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
  2. Táto zmluva ku dňu jej podpísania predstavuje úplnú dohodu zmluvných strán týkajúcu sa predmetu zmluvy a nahrádza akúkoľvek predchádzajúcu korešpondenciu a rokovania zmluvných strán, či už ústne alebo písomné, ktoré sa konali pred podpísaním tejto zmluvy; zmluvné strany vyhlasujú, že žiadne ústne ani písomné vedľajšie dojednania ku dňu podpisu zmluvy neexistujú.
  3. Meniť alebo dopĺňať ustanovenia tejto zmluvy je možné len na základe dohody zmluvných strán, formou písomných dodatkov podpísaných oprávnenými zástupcami obidvoch zmluvných strán v súlade s § 18 ZVO.
  4. Táto zmluva je vyhotovená v 4 (slovom: štyroch) rovnopisoch s platnosťou originálu; 2 (slovom: dva) rovnopisy pre objednávateľa a 2 (slovom: dva) pre zhotoviteľa.
  5. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.
  6. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
  7. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä zákonom č. 40/1964 Zb. Občiansky zákonník v znení neskorších predpisov, zákonom č. 513/1991 Zb. Obchodný zákonník v znení neskorších predpisov, zákonom č. 185/2015 Z. z. Autorský zákon v znení neskorších predpisov a ZVO.
  8. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.
  9. Neoddeliteľnou súčasťou tejto zmluvy sú nasledujúce prílohy:

1. Príloha č. 1 – Opis predmetu zmluvy,
2. Príloha č. 2 – Projektová dokumentácia,
3. Príloha č. 3 – Zoznam subdodávateľov.
4. Príloha č. 4 – Návrh na plnenie kritérií (Sedlárska 4)
   1. V prípade rozporu medzi ustanoveniami textu tejto zmluvy a ustanoveniami akejkoľvek prílohy tejto zmluvy majú vždy prednosť ustanovenia textu zmluvy.
   2. Zmluvné strany vyhlasujú, že si túto zmluvu (vrátane jej príloh) prečítali, jej obsahu porozumeli, súhlasia s ňou bez výhrad a sú si vedomé právnych následkov podpísania tejto zmluvy.
   3. Zmluvné strany vyhlasujú, že ich zmluvná sloboda nie je žiadnym spôsobom obmedzená, túto zmluvu uzatvárajú slobodne, vážne, nie v tiesni ani za nápadne nevýhodných podmienok a je jasným, určitým a verným vyjadrením ich vôle, čo potvrdzujú vlastnoručnými podpismi.

V Bratislave, dňa .........................................

....................................................................

zhotoviteľ

meno a priezvisko

funkcia

V Bratislave, dňa .........................................

....................................................................

objednávateľ

meno a priezvisko

funkcia